Borskanker: wees behoedsaam | News24
Borskanker: wees behoedsaam
OKTOBERMAAND word daar jaarliks op borskanker gefokus, omdat dit so algemeen voorkom, veral as ’n vrouesiekte, hoewel mans nie uitgesluit is nie.
In dié tyd is dit goed om weereens op dié verskynsel te fokus, want statisties is 16% van alle kankersoorte by vroue hieraan te wyte, en 29,9% van alle indringende kanker, terwyl 18,2% van alle kankervoorkoms wêreldwyd die gevolg van borskanker is.
Die bors, soos alle ander liggaamsdele, bestaan uit miljoene mikroskopiese selle wat voortdurend vermeerder om oues te vervang. Wanneer onbeheersde vermeerdering egter voorkom en te veel selle produseer word, ontstaan borskanker.
Die probleem begin gewoonlik in die binne-ste voering van die melkbuise of die lelle wat hulle van melk voorsien. Die gevaar van láát ingryping lê hierin dat ’n kwaadaardige gewas reeds na ander liggaamsdele kon versprei het.
Die oorsake van die siekte word herlei na gene, hoër ouderdom, geskiedenis van die siekte, sekere tipes klonte, langer as normale blootstelling aan estrogeen, vetsug, groter lengte, te veel alkoholiese dranke, HRT, blootstelling aan bestraling en vroeë menstruasie; terwyl tabakrook en hormonale geboortebeperking ook rolspelers kan wees.
Leefstylaanpassings is ’n goeie begin om die gevare te bekamp en sluit in gewigsbe-heer, alkohol, fisiese aktiwiteite en borsvoeding. Selfs sitrus, omega 3-vetsure en hoë inname van soja is moontlike faktore.
Vroue én mans moet altyd bedag wees op enige verdagte liggaamsveranderings – nie slegs in die bors nie, maar ook ander liggaamsdele.